kardosdrur/scandi-wiki huggingface dataset:
You Can't Always Get What You Want

"You Can't Always Get What You Want" er en sang fra The Rolling Stones, som blev udgivet på deres album fra 1969 Let It Bleed. Den blev skrevet af Mick Jagger og Keith Richards, og den blev nummer 100 på Rolling Stone liste, fra 2004, over de 500 bedste sange . 

Sangen blev indspillet den 16. november og 17. november 1968. Den har som kor London Bach Choir, der stærkt starter sangen. Jimmy Miller, The Rolling Stones producer på det tidspunkt, spiller trommer på denne sang i stedet for Charlie Watts. Al Kooper spiller klaver, orgel og valdhorn mens Rocky Dijon spiller conga og maracas. Nanette Workman synger kor, men hun blev krediteret som "Nanette Newman".

Sangen blev meget populær i 1960erne. En fornyet udgave blev b-side til Honky Tonk Women. 

John Lennon er blevet citeret for at sige at The Rolling Stones prøvede at kopiere The Beatles popularitet med Hey Jude.

Live 

”You Can't Always Get What You Want” er meget populær til The Stones shows på grund af dens lette omkvæd, og bliver spillet på næsten alle koncerterne (hvor der er normalt at Jagger ændre teksten "my favourite flavour, cherry red" til spørgsmålet "What's your favourite flavour?" hvorefter publikummet svare "Cherry red" ). Live optræden findes på albummene Love You Live, Flashpoint, Live Licks, og The Rolling Stones Rock and Roll Circus (album).

Eksterne henvisninger 

Officiel tekst
Facts omkring "You Can't Always Get What You What”
Se The Rolling Stones "You Can't Always Get What You What" fra 1969

Fodnote 

Rolling Stones-sange
Valur Fannar Gíslason

Valur Fannar Gíslason (født 8. september 1977) er en islandsk fodboldspiller, der senest har spillet for Haukar. Han har sammen med sin bror, Stefán Gíslason, spillet i Arsenal F.C., under Arsène Wenger, men kun i en kort periode. Han har desuden spillet i Fram, Brighton & Hove Albion, Fylkir og Valur.

Referencer

Eksterne henvisninger 
 

Fodboldspillere fra Island
Fodboldspillere fra Knattspyrnufélagið Fram
Fodboldspillere fra Brighton & Hove Albion F.C.
Fodboldspillere fra Leeds United F.C.
Fodboldspillere fra Strømsgodset IF
Fodboldspillere fra Fylkir
Fodboldspillere fra Valur
Sanitetsgast

En sanitetsgast er en person i et forsvar, der har en særlig uddannelse med henblik på at kunne udøve førstehjælp, i såvel fredelige situationer som under kamphandlinger, i stil med redderen i civil sammenhæng.

Uddannelsen er delt op i tre trin, alt efter hvilket niveau den enkelte sanitetsgast skal kunne yde sit virke på (simpelt, øvet og avanceret). Der ud over kommer særlige ekstra kurser for f.eks. patruljefolk, specialstyrker, søværnets enheder i Nordatlanten og personel på flyvevåbnets redningshelikoptere.

Stillingsbetegnelser
Uddannelser
Beredskab
Militære titler
Adi Granth

Adi Granth er Sikhernes hellige bog: Der står kun sange og digte i den. Den kaldes også Guru Granth Sahib.

Hellige skrifter
Sikhisme
Backmasking

Backmasking er et indspilningsfænomen hvor lyd eller beskeder bliver indspillet bagvendt på et spor med intention om at blive afspillet fremad. Backmasking er en intentionel handling og bør ikke forveksles med fonetisk tilbagespoling, hvor ord og sætninger kan opstå utilsigtet i lyd som afspilles bagvendt.

The Beatles 

Teknikken blev gjort populær af The Beatles som introducerede backmasking i 1966 på albummet Revolver. Ifølge The Beatles sangskriver John Lennon, opdagede han teknikken, under indflydelse af marihuana, da han ved et tilfælde afspillede lydbånd fra albummet bagvendt. Dagen derpå præsenterede han resultatet til de resterende medlemmer hvis tilfredshed blev en guitarsolo værdig på nummeret "Tomorrow Never Knows". Teknikken blev senere en fast del af gruppens musik og kan høres i flere numre, bl.a. i "I Am the Walrus" fra efterfølgende år hvor bl.a. bækken afspilles bagvendt. Nummeret kom i følge John Lennon til verden på to separate LSD-trip.

Rygter 

Fænomenet er senere kommet under skyts fra amerikanske kristen-ekstremister som har beskyldt bl.a. rock bands, Led Zeppelin, Judas Priest og Black Sabbath, for at udøve tankekontrol på underbevidstheden ved hjælp af teknikken. 
Subliminale beskeder skulle, ifølge rygterne, ligge gemt på rockgruppernes plader som, hvis afspillet bagfra, opfordrer lytteren til satan-dyrkelse og selvmord. 

Rygterne er aldrig blevet bekræftet og må derfor anses som værende tilfælde af fonetisk tilbagespoling.

Lydteknologi
Marcel Strauss

Marcel Strauss (født 25. august 1976) er en schweizisk tidligere professionel cykelrytter.

Eksterne henvisninger 
 

Mandlige cykelryttere fra Schweiz
Fabian Wegmann

Fabian Wegmann (født 20. juni 1980) er en tysk tidligere professionel cykelrytter. Han har tre gange været tysk mester i landevejscykling.

Eksterne henvisninger 
 

Mandlige cykelryttere fra Tyskland
Carlo Westphal

Carlo Westphal (født 25. november 1985) er en tysk tidligere professionel cykelrytter.

Eksterne henvisninger 

 

Mandlige cykelryttere fra Tyskland
Crowleyana

Crowleyana er betegnelsen for den subkulturelle forskning i bevægelser, poesi, filmkunst og andre kunstneriske strømminger påvirket af Aleister Crowley, en engelsk okkultist og filosof i det 20. århundrede.

Okkultisme
Midnight Rambler

"Midnight Rambler" er en sang fra det engelske rock ’n’ roll band The Rolling Stones, som blev udgivet på deres album fra 1969 Let It Bleed.

Sangen bliver sagt at være skrevet over Albert DeSalvo, og sanger Mick Jagger flettede små bider af hans tilståelse ind i teksten . 

Om at skabe sangen fortæller Jagger i et interview fra 1995 til Rolling Stone:

Det er en sang som Keith Richards og jeg virkelig skrev sammen. Vi var på en ferie i Italien. Vi var i en meget smuk by, Positano, nogle nætter. Hvorfor vi skrev sådan en mørk sang i denne smukke, solskins by ved jeg virkelig ikke. Vi skrev det hele der. Tempoet ændrede altid. Og jeg spiller mundharmonika på de små cafeer, og Keith sad med guitaren. 

Da spørgsmålet om sangen kom i et interview i 1971 med Rolling Stone sagde Richards:

 Sædvanligvis når man skriver smider man bare noget til Mick, og lader ham have det, bare lad det kører og lytte til det og begyndt at samle nogle ord der kommer op, og bygger videre på det. En masse mennesker beklager at de ikke kan høre stemmen ordentligt. Hvis ordene kommer ud er det fint, hvis de ikke gør så er det også ok, fordi det kan mene tusinde af forskellige ting for alle . 

Indspilningerne til ”Midnight Rambler” begyndte den 9. og 10. februar 1969 i Londons Olympic Studios. Jagger sang og spillede sangen kendte mundharmonika, mens Richards spiller alle guitar delene, inklusiv slide. Bill Wyman spiller på bass, og Charlie Watts på trommer. Guitarist Brian Jones blev skrevet på som conga spiller.

”Midnight Rambler” er specielt bemærkelsesværdig i live udgave. I de tidlige år optrådte Jagger sangen rundt på scenen under skrig fra kvinder i publikummet, mens han synger om voldtægt. Det er også ham der spiller mundharmonika. Der ud over er udgaven på Get Yer Ya-Ya's Out! The Rolling Stones in Concert hvor Mick Taylor tilføjer en ekstra guitar.

Eksterne henvisninger 

Officiel tekst
Hør Rolling Stones ”Midnight Rambler” fra 1976
Tekst og info om ”Midnight Rambler”

Fodnote 

Rolling Stones-sange
Oliver Zaugg

Oliver Zaugg (født 9. maj 1981) er en schweizisk tidligere professionel cykelrytter.

Eksterne henvisninger 

 

Mandlige cykelryttere fra Schweiz
Markus Zberg

Markus Zberg (født 27. juni 1974) er en tidligere schweizisk professionel cykelrytter. Han cyklede i 5 år for cykelholdet .
Han valgte at stoppe sin karriere d. 15. august 2009 efter et styrt i Tour de l'Ain, da han frygtede for sin milt.

Største resultater 

1996
 1. plads, 5. etape, GP Wilhelm Tell
1998
 1. plads, Stausee-Rundfahrt Klingnau
 1. plads, 6. etape, Settimana Ciclistica Lombarda
 1. plads, 3. etape, Tour de Suisse
 Vuelta a España
 1. plads, 1. og 22. etape
1999
 1. plads, Milano-Torino
 2. plads, World Cycling Championships Road Race
 2. plads, Samlet klassement, Paris-Nice
 2. plads, GP Ouest-France
2000
  National mester, linjeløb
 3. plads, Amstel Gold Race
2001
 1. plads, Rund um den Henninger Turm
 1. plads, Stage 3, Tirreno-Adriatico
 4th, Amstel Gold Race
2002
 3. plads, Milan-Sanremo
2003
 3. plads, Tre Valli Varesine
2004
 2. plads, GP Kanton Aargau
2005
 3. plads, Rund um den Henninger Turm
2006
 1. plads, 7. etape, Paris-Nice
 1. plads, Stadtkriterium Thun
2008
  National mester, linjeløb

Eksterne henvisninger 

Mandlige cykelryttere fra Schweiz
NEFO

I/S Nordjyllands Elektricitetsforsyning (NEFO) var et jysk elektricitetsselskab, som leverede el til forbrugerne i Vendsyssel og Han Herred. NEFO drev Vendsysselværket frem til fusionen med Nordkraft i 1995, hvor selskabet Nordjyllandsværket dannes.

I 1953 får Aalborg Kommunes Elværk regional status i hele Nordjylland.

Kraftvarmeværker i Danmark
Virksomheder i Aalborg
Taktisk observatør (søværnet)

En taktisk observatør er en officer fra søværnet med navigatørbaggrund, der har fået ekstra uddannelse til at sidde i en skibsbaseret helikopters venstresæde. Her fungerer han som mission commander, der betyder at han dirigerer piloten så helikopteren til stadighed placeres taktisk fordelagtigt.

Uddannelsen tager cirka halvandet år, udover navigatøruddannelsen. Der startes med tre måneder på Flyveskolen og ved tilfredsstillende gennemførelse fortsættes uddannelsen lokalt i eskadrillen.

Eksterne henvisninger / kilder 
Royal Navy Observer Training 

Militære titler
Sjørupstenen

Sjørupstenen (dansk) eller Sjörupstenen (svensk) (DR 279) er en runesten ved Sjörups kirke i Skåne. Indskriften er dateret til vikingetiden. Runer er ridset på granit. Alle runerne kan læses.

Indskriften lyder:

Saxi setti stein þenna eptir Ásbjôrn, sinn félaga, Tó[f]a/Tó[k]a son. Sá fló eigi at Uppsôlum, en vá með hann vápn hafði.

Indskriften i oversættelse:

Saxi satte denne sten efter Asbjørn, sin fælle, Tokes søn. Han flygtede ikke ved Uppsala; men kæmpede så længe han havde våben.

Runesten i Skåne
Jomsvikingerne
RT-21M

RT-21M bedst kendt under NATO-rapporteringsnavnet SS-20 Saber var en sovjetisk produceret mobil ballistisk mellemdistanceraket, der kunne bære op til tre nukleare sprænghoveder á 150 kilotons, eller et 1 megaton sprænghovede. Alt efter model kunne raketten tilbagelægge mellem 600 og helt op til 5000 kilometer.

Raketten blev taget i brug 1976 og skulle erstatte de ældre sovjetiske raketmodeller R-12 (SS-4) og R-14 (SS-5). Fra 1976 blev der i Warszawapagtens vestligste lande opstillet 495 SS-20-raketter fordelt på 29 forskellige steder. En del af raketterne blev opstillet i siloer, men en stor del forblev mobile, hvorefter de lettere ville kunne operere i skjul, uden at blive opdaget eller tilintetgjort af fjendtlige fly eller missiler.
Ifølge det vesttyske forsvarsministerium besad Sovjetunionen i 1983 351 kampklare SS-20-raketter fordelt på 39 lokaliteter.

Som direkte reaktion på opstillingen af disse moderne atomvåben, besluttede man i NATO at imødegå den stigende trussel ved at opgradere den vesteuropæiske atomvåbenkapacitet. Denne beslutning blev taget i 1979 og fik navnet Natos dobbeltbeslutning.

Oversigt over udgaver af SS-20 Saber 

Missiler
Våben fra Sovjetunionen
Kernevåben
Simrisstenene

Simrisstenene er to runesten ved Simris kirke i Skåne.

Indskriften på Simrisstenen 1 (DR 344) er dateret til år 1050-1100. Runerne er ridset på sandsten.

Indskriften lyder:

Bjôrngeirr lét reisa stein þenna eptir Hrafn, bróður sinn, svein Gunnu[lf]s á Svíþjóðu.

Indskriften på Simrisstenen 2 (DR 345) er dateret til vikingetid. Runerne er ridset på sandsten.

Indskriften lyder:

Sigreifr lét reisa stein þenna eptir Forkunn "if--r",/ep[ti]r fôður Ásulfs, drengs Knúts. Hjalpi Guð ônd hans. 

Runesten i Skåne
Örsjöstenen

Örsjöstenen (DR 276) er en runesten i Lynids Herred i Skåne. Indskriften er dateret til vikingetiden.

Indkriften lyder:

Tumi reisti stein þenna eptir Húnvið, bróður sinn, harða góðan dreng.

Runesten i Skåne
Halo 2

Halo 2 er opfølgeren til Xbox-spillet Halo: Combat Evolved og blev udgivet i 2004. Halo 2 er et first-person shooter-skydespil udviklet af Bungie Studios,udgivet til Xbox efteråret 2004, spillet solgte for 125 millioner US dollars i løbet af 24 timer.

Halo 2 er spilbart over Xbox Live, men spillet har også en omfattende singleplayerdel. Halo 2 er et af de mest spillede spil over Xbox Live og det mest sælgende spil til Xbox nogensinde.

Referencer

Eksterne henvisninger 
 

Computerspil fra 2004
2
First-person shooter
Windows-spil
Xbox-spil
Xbox 360-spil
Solbjergstenen

Solbjergstenen (dansk) eller Solbergastenen (svensk) (DR 275) er en runesten beliggende ved herregården Torsjø i Vemmenhøj Herred i Skåne. Indskriften er dateret til vikingetiden. Runerne er ridset på granit.

Indkriften lyder:

Bróðir reisti stein þenna eptir Ásbjôrn (Ísbjôrn), bróður sinn, sá var skipari...

Broder rejste sten denne efter Isbjörn/Asbjörn, broder sin, han var skeppare...

Runesten i Skåne
Dagshøj

Dagshøj eller Dagshög er Skånes største gravhøj. Den 3000 år gamle gravhøj er 4,5 meter i højden og 42 meter i diameter. 

Ifølge sagnet er den skånske konge Dag begravet i gravhøjen. I vikingetiden lå Dag i strid med Hallænderne og Blekingerne, udsendt af kongen af Uppsala. Den skånske konge faldt og blev sammen med sine faldne kammerater begravet i Dagshøj, som blev opkaldt efter ham.

Dagshøjen ligger cirka 250 meter fra kysten i det sydvestlige hjørne af Bjärehalvön (Bjerrehalvøen). 

Nordiske gravhøje
Skåne
Andreas Wøldike

Andreas Wøldike (født 29. august 1687 i Sommersted, død 13. oktober 1770 i Viborg) var biskop i Viborg. Han var søn af sognepræst Peder Wøldike samt ældre bror til sognepræst Peder Wøldike og professor Marcus Wøldike.

Wøldike studerede i Wittenberg i Tyskland 1705-08, og tysk var hans modersmål. I 1708 blev han cand.theol. fra Københavns universitet, og 1711 sognepræst ved St. Olai Kirke i Helsingør som 24-årig. I 1733 blev han sognepræst ved Holmens Kirke, og i 1735 biskop i Viborg. Gennem sin farmoder nedstammede Andreas Wøldike fra den tjekkiske hussitterfører Jan Žižka (ca. 1360-1424).

1709 blev han kapellan ved den tyske menighed i Helsingør og ved Kronborg Slotskirke. Samtidig tjente han som feltpræst for de syge og sårede tyske soldater, der overførtes fra Skåne til Helsingør. I 1711, da pesten havde bortrevet begge byens sognepræster, blev han sognepræst ved St. Olai Kirke, hvor han ufortrøden færdedes dag og nat med trøst for syge og døende.

1733 blev han præst ved Holmens Kirke i København. Andreas Wøldeike var uheldig som prædikant, da han ikke havde let ved at udtrykke sig på dansk. Kong Christian VI ønskede ham derfor fjernet og udnævnte ham i 1735 til biskop i Viborg, hvor han fungerede til sin død i 1770.

Hans datter Elisabeth Wøldike blev gift med den orientalske filolog Johan Christian Kall.

Eksterne henvisninger 
 
 
 Biskop Andreas Pedersen Wøldike, (Wöldike) - skeel.info

Biskopper over Viborg Stift
Personer fra Sønderjylland (i Danmark)
Danskere i 1700-tallet
Andreas
Hoist

En hoist (engelsk for "hejs") er et wirespil som en helikopter kan være udstyret med.
At hoiste er at løfte eller sænke noget med en hoist. Modsætningen er winch der trækker vandret.

En hoist 
Wirespillet kan enten være fast monteret, udtageligt eller have mulighed for at blive kørt ind/ud af helikopteren. Wirespillet er typisk drevet af hydraulik, enten fra sin egen forsyning eller fra helikopterens fælles hydrauliske system. Hydrauliktrykket bliver anvendt til at drive spillets hydraulikmotor samt til at løsne bremsemekanismen ved bevægelse. Spillet bevæger wirens krogarrangement op og ned og betjenes af et besætningsmedlem i kabinen og/eller af piloten. Krogen kan være udstyret med en svirvel, således at den kan rotere uafhængigt af wiren, samt en låsemekanisme, så fastgjort materiel/personel er sikret.
Både Flyvevåbnets Sikorsky S-61- og AgustaWestland AW-101-redningshelikoptere samt Søværnets Lynx-helikoptere er alle udstyret med hoist-arrangementer.

I tilfælde af at krogen sidder fast på et skib, kan besætningen aktivere en krudtdreven guillotine der klipper wiren over. Hoisten er derefter ubrugelig men helikopteren er fri. Den frigjorte wire vil opføre sig som en pisk og er kortvarigt farlig for sine omgivelser.

Anvendelse 
Anvendelserne af hoist-arrangementet (hoisten) afhænger af opgaven, men kan være f.eks. hoist af læger, redningssvømmerere og gods.

Helikoptere har også mulighed for at løfte tunge laster i et net under bugen (underslung cargo). Nettet hænger i en lastekrog som piloten kan udløse. Lasten under helikopteren kan ikke hejses/fires andet end med helikopterens egenbevægelse. Denne metode må ikke forveksles med hoisten der kan hejse/fire lette laster uafhængigt af helikopteren.

Løfteudstyr
Militære helikoptere
Ejler Madsen Bølle

Ejler Madsen Bølle (død 13. eller 16. april 1501) var biskop i Århus Stift 1482-91. Han var ærkedegn i Århus Domkapitel, da han efter biskop Jens Iversen Langes død i 1482 blev valgt til biskop. Han blev senere indviet, formodentlig af ærkebiskop Jens Brostrup i 1483. 

Ejler Madsen Bølle havde mange stridigheder med byen Aarhus, og 1489 førtes en sag mellem ham og kong Hans: «om Trætte og Dele, som dennem imellem haver været af lang Tid, om Manddrab, Plovfred, Vold, Hærværk, Tingfred og desligeste om den Mand, som slagen blev ved sin Plov imod vor naadige Herres (Kongens) Beskjærmelsebrev». 

Biskoppen havde ikke personligt gjort alt dette, men åbenbart havde hans folk, og spørgsmålet var, om det ikke var sket med hans vidende og vilje. I disse sager findes forklaringen på, hvad Skibbykrøniken ytrer om denne biskop: 

«Fordi han var kommen paa Kant baade med Kongen og Folket, og fordi han ikke besad nogen Klogskab, blev han efter faa Aars Forløb (1491) nødt til at nedlægge Bispeembedet og overdrage det til Niels Clausen, Kannik i Roskilde». 

Madsen Bølle tilbragte resten af sit liv på Silkeborg Slot, som tilhørte Århus Bispestol. Han ligger begravet i Århus Domkirke, hvor han senere mindedes, fordi han der havde indstiftet en gudstjeneste, der skulle foregå hver torsdag: «instituit antiphoniam Melchizedech in honorem corporis Christi omni feria qvinta decantari».

Se også 
 Århus' bisperække

Kilder 

 

Biskopper over Århus Stift
Førreformatoriske katolske biskopper fra Danmark
Danskere i 1400-tallet
Ejler Madsen
Kulsø Spejdercenter

Kulsø Spejdercenter er et spejdercenter under Det Danske Spejderkorps beliggende ved Kulsø, der gennemløbes af Skjern Å, ca. 3 km nord for Vesterlund. Medhjælperne på centret kaldes Nagler. Centret har, på forskellige tidspunkter året rundt, lejre for spejdere i alle aldre.

Eksterne henvisninger 
Kulsø spejdercenter (officielle hjemmeside)
Kulsø Spejdercenter (årsfolder)

Spejdercentre
Det Danske Spejderkorps
Bygninger, konstruktioner og anlæg i Vejle Kommune
Bitch (Rolling Stones)

"Bitch" er en sang fra det engelske rock ‘n’ roll band The Rolling Stones som findes på deres album fra 1971 Sticky Fingers.

Skrevet af Mick Jagger og Keith Richards blev ”Bitch” optaget i Londons  Olympic Studios, og i Rolling Stones Mobile Studio, på Stargroves, i oktober 1970. Titlen på nummeret "Bitch" er ikke påtænkt nogen speciel kvinde, som mange dog tror, men er en generel kærlighedssang hvor Jagger synger om de frustrationer kærligheden bringer med sig. 

Sangen er kendt for sin brug af messingblæser. The Stones regulære musikere Bobby Keys og Jim Price spiller henholdsvis saxofon og trompet på nummeret. Perkussion blev spillet af The Stones producer Jimmy Miller. Outroen blev spillet af Richards.

Goo Goo Dolls lavede et cover nummer af den på deres album ”No Alternative”.

Eksterne henvisninger 

Officiel tekst
Se Rolling Stones live ”Bitch” 1972
Tekst og info til ”Bitch”
Facts om ”Bitch”

Rolling Stones-sange
Stenshuvud

Stenshuvud er en nationalpark og et højdedrag i Østerlen i det sydøstlige Skåne 18 kilometer nord for Simrishamn. Nationalparken blev indviet i 1986. Den er domineret af bøgeskov.
Om foråret er der en stor mængde hvide- og gule anemoner i skovbunden. I den sydlige del er der åben hede bevokset med enebærbuske.

Højdedraget har fået sit navn (i dansketiden Stenshoved) efter jætten Sten, der havde styret hele området fra Stenshuvuds karakteristiske højdedrag. Højdedraget er 97 meter højt, og har tidligere fungeret som sømærke. På bjergets top findes rester af en borg fra folkevandringstiden.

Eksterne henvisninger 

 Historier omkring Stenshuvud 
 Stenshuvud.se 
 Naturvårdsverket om Stenshuvud 

Nationalparker i Skåne
Horste i Tornquistzonen
Leopoldstadt (Wien)

Leopoldstadt () er den 2. af Wiens 23 bydele (bezirke).

I perioden 1848 til 1850 var Leopoldstadt en del af den selvstændige kommune Zwischenbrücken i Wien.

Bydele i Wien
Landstraße (Wien)

Landstraße () er den 3. af Wiens 23 bydele (bezirke).

Bydele i Wien
Wieden (Wien)

Wieden () er den 4. af Wiens 23 bydele (bezirke).

Bydele i Wien
Margareten (Wien)

Margareten () er den 5. af Wiens 23 bydele (bezirke).

Bydelen Margareten blev dannet af syv tidligere selvstændige forstæder:
 Hundsturm
 Hungelbrunn
 Laurenzergrund
 Margareten
 Matzleinsdorf
 Nikolsdorf
 Reinprechtsdorf

Forstaden Margareten udviklet sig fra en ejendom med samme navn, som senere blev ombygget til et slot. Dette slot blev ødelagt under første og anden tyrkiske belejring af Wien, men blev genopbygget begge gange. Lige ved lå forstaden Nikolsdorf, som systematisk blev udbygget i perioden 1555-68, og er navngivet efter Nikolaus Olai. Forstaden Matzleinsdorf opstod i 1130, og er en af de ældste kendte forstæder i Wien. Dette område var ejet af den gamle østrigske adelsslægt Babenberg. 

Navnet på forstaden Laurenzergrund kommer fra et område i Matzleindorf med flodløbet Laurenzer. Efter at nonneklosteret her blev bygget på ordre af Kejser Joseph II blev forstaden en selvstændig by. 

Reinprechtsdorf var en landsby i middelalderen, men var fraflyttet en periode, og fungerede kun som et kortpunkt. I 1730 begyndte der igen at bygges boliger her. I nærheden blev der bygget en jagthytte, og fra denne fik forstaden Hundsturm sit navn. Jagthytten blev senere revet ned og erstattet med et fort, som blev revet ned i 1885. 

Disse seks områder, sammen med flere andre, blev 5. marts 1850 slået sammen til Wiens fjerde distrikt, Wieden. Efter en lang debat over de forskellige sociale kår, som indbyggerne havde, blev det i 1861 besluttet at udskille det femte distrikt. I 1873 mistede dette distrikt sin sydligste del til det tiende distrikt, Favoriten. Siden dette er det tidligere landlige område blevet et tæt befolket bysamfund med mange arbejdere og store boligblokke. 

Distriktet havde pr 2004 51.434 indbyggere fordelt på 2,01 km2.

Eksterne henvisninger
 Officiel hjemmeside  

Bydele i Wien
Havängsdösen

Havängsdösen er en stenkammergrav fra den yngre stenalder, beliggende på Østerlen i Skåne, Sverige. Den er cirka 5000 år gammel.

Eksterne henvisninger 

Forhistoriske stensætninger
Skånes historie
Mariahilf (Wien)

Mariahilf () er den 6. af Wiens 23 bydele (bezirke). Bydelen ligger nær Wiens centrum og blev etableret som bezirk i 1850. Mariahilf er et tætbefolket byområde med mange beboelsesejendomme.
Mariahilf havde i 2007 29.523 indbyggere på et areal på 1,48 km².

Placering
Mariahilf ligger sydvest for Innere Stadt. I nord udgør Mariahilfer Straße, Wiens mest betydningsfulde handelsgade, grænsen til Neubau. I den sydlige del af Mariahilf løber floden Wien og i vest findes Gürtelstrasse.

Referencer

Bydele i Wien
Neubau (Wien)

Neubau () er den 7. af Wiens 23 bydele (bezirke).

Bydele i Wien